Calcutta HC on Group D : পরীক্ষায় ফেল করেও গ্রুপ ডি পদে চাকরি, রিপোর্ট তলব হাইকোর্টের

কলকাতা: গ্রুপ ডি (Group D) নিয়োগে এবার আরও চাঞ্চল্যকর অভিযোগ কলকাতা হাইকোর্টে (Calcutta High Court)। পরীক্ষায় (Calcutta HC on Group D) ফেল করেও গ্রুপ ডি (Group-D Examination) পদে চাকরি পেয়েছেন একাধিক ব্যক্তি।কোনও মেধাতালিকায় নাম না থাকা সত্ত্বেও অনেকেই এখনও চাকরি করছেন বিভিন্ন স্কুলে। ৯০ জনের বিরুদ্ধে এমনই ভুয়ো চাকরির অভিযোগ উঠেছে।

বিচারপতি অভিজিৎ গঙ্গোপাধ্যায় ২৪ ফেব্রুয়ারির মধ্যে এব্যাপারে স্কুল সার্ভিস কমিশন (SSC) এবং মধ্যশিক্ষা পর্ষদের রিপোর্ট তলব করেছে। হলফনামার আকারে ওই রিপোর্ট পেশ করতে হবে দুই সংস্থাকে।  এর আগে মেয়াদ উত্তীর্ণ তালিকা থেকে গ্রুপ সি এবং গ্রুপ ডি পদে নিয়োগের অভিযোগে প্রায় ৯০০ লোকের চাকরি বাতিলের নির্দেশ দেন বিচারপতি অভিজিৎ গঙ্গোপাধ্যায়। সেই নির্দেশকে চ্যালেঞ্জ করে ডিভিশন বেঞ্চে মামলা করা হয়েছে। ওই নালিশি-মামলার সব বিচারপ্রক্রিয়ার ওপর স্থগিতাদেশ দিয়েছে ডিভিশন বেঞ্চ।

বৃহস্পতিবার যে অভিযোগ আদালতের সামনে এসেছে, তা আরও মারাত্বক। পরীক্ষায় ফেল করা ব্যক্তিদের গ্রুপ ডি পদে চাকরি দেওয়া হয়েছে। মেধা তালিকায় নাম থাকা তো দুরের কথা, অকৃতকার্য প্রার্থীদের কী করে চাকরি দেওয়া হল, তা নিয়ে প্রশ্ন তুলেছে আদালত।

আরও পড়ুন Kolkata HC On Abortion: ৩৫ সপ্তাহে গর্ভপাতের অনুমতি হাইকোর্টের